Aansoeke open op 15 Februarie 2019 en sluit op 15 Maart 2019.
TOELATINGSVORM VIR 2020
Gebruik die onderstaande vorm vir aansoeke vir 2020.
Inligting vir nuwe aansoeke
Inligtingsbrosjure vir nuwe ouers en aansoekers - laai hier af. benodig 'n PDF leser.
Labori Inligtingsbrosjure - 2017.pdf (276.33KB)
Labori is 'n leerskool vir ingenieurs - en rekenaaropleiding, waar die onderrig in Afrikaans geskied. Die hoofkriteria by toelating is gevolglik Afrikaansesprekende leerders wat beoog, en nadat hulle getoets is, sou kwalifiseer om die TEGNOLOGIESE studierighting te volg vanaf Graad 10. ( Die toetsing vind plaas voor toelating in graad 8 ten einde te verhoed dat 'n leerder na graad 9 na 'n ander skool moet gaan.
Verder beskik Labori oor sowel 'n seuns - as 'n meisiekoshuis en kry leerders wat om koshuisverblyf aansoek doen voorkeur by toelating ten einde beide koshuise ekonomies te regverdig.
Daar is geen registrasiefooi of deposito wat betaalbaar is by toelating nie en die skoolfonds, soos deur die Beheerligaam bepaal, is 'n allesomvattende bedrag en sluit gevolglik handboeke, vervoerkostes in die geval van uitstappies en wedstryde en die eerste uitreiking jaarliks van noodsaaklike skryfboeke, in.
Die vermoë om die voorgeskrewe skoolfonds te betaal, is nie 'n kriteria vir toelating nie. Verligting vir die betaling van skoolfonds kan voor 'n aansoek gedoen word en die regte prosedure moet in die verband gevolg word. Stawende bewyse moet ook voorgelê word.
Slegs leerders, wat na oordeel van die skoolhoof, in die normale gang van onderwys baat sal vind by inskrywing as leerder van hiedie skool, sal vir inskrywing oorweeg word.